Document ID: 32011R1245
Publication Date: 2011-12-01

Title and Content:
VYKONÁVACIE NARIADENIE RADY (EÚ) č. 1245/2011
z 1. decembra 2011,
ktorým sa vykonáva nariadenie (EÚ) č. 961/2010 o reštriktívnych opatreniach voči Iránu
RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Rady (EÚ) č. 961/2010 z 25. októbra 2010 o reštriktívnych opatreniach voči Iránu (1), a najmä na jeho článok 36 ods. 2,
keďže:
(1)
Rada 25. októbra 2010 prijala nariadenie (EÚ) č. 961/2010 o reštriktívnych opatreniach voči Iránu.
(2)
Rada vykonala úplné preskúmanie zoznamu osôb, subjektov a orgánov uvedeného v prílohe VIII k nariadeniu (EÚ) č. 961/2010, na ktoré sa vzťahuje článok 16 ods. 2 uvedeného nariadenia. Pri preskúmaní zohľadnila pripomienky, ktoré jej predložili dotknuté strany.
(3)
Rada dospela k názoru, že na osoby, subjekty a orgány uvedené na zozname v prílohe VIII k nariadeniu (EÚ) č. 961/2010 by sa mali naďalej uplatňovať osobitné reštriktívne opatrenia ustanovené v uvedenom nariadení.
(4)
Rada tiež dospela k záveru, že záznamy o určitých subjektoch uvedených v prílohe VIII k nariadeniu (EÚ) č. 961/2010 by sa mali zmeniť a doplniť.
(5)
Okrem toho vzhľadom na pretrvávajúce obavy z rozširovania iránskeho jadrového programu a programu balistických rakiet, ktoré Európska rada vyjadrila 23. októbra 2011, a v súlade s rozhodnutím Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (2), by sa na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe VIII k nariadeniu (EÚ) č. 961/2010 mali doplniť ďalšie osoby a subjekty.
(6)
Zoznam osôb, subjektov a orgánov podľa článku 16 ods. 2 nariadenia (EÚ) č. 961/2010 by sa mal preto zodpovedajúcim spôsobom aktualizovať,
PRIJALA TOTO NARIADENIE:
Článok 1
Príloha VIII k nariadeniu (EÚ) č. 961/2010 sa mení a dopĺňa tak, ako sa uvádza v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. decembra 2011

Classification:
Level 1 Topics: 100161
100143
Level 2 Topics: 100172
100170
100281
Level 3 Topics: 3450
3474
2705
All Topics: 1501
3454
3483
3870